**Kitöltési útmutató a pályázati adatlaphoz**

A Pályázati Adatlap kitöltése és beküldése előtt feltétlenül olvassa el az alábbi útmutatót.

Ha az ebben meghatározott konvencióktól a beküldött pályázat eltér, akkor nem tudjuk elektronikusan feldolgozni a pályázatát és ezért érvénytelen lesz!

A Pályázati adatlapot a megadott linkről le kell tölteni a számítógépre és elnevezni a következő szerint:

**KGA\_PA\_*NEV.xls****, ahol a NEV a pályázó neve ékezetek nélkül és a születési éve, amelyben szóközök helyén aláhúzás vonal van.* Pl.: KGA\_PA\_Családi név\_Utónév\_1970.xls

A **NEV** kód nagyon fontos, hogy mindig ugyanaz legyen az elküldendő dokumentumok neveiben is!

A beküldendő dokumentumok listájában az alábbi konvenciókat kérjük betartani:

Fényképpel ellátott részletes szakmai önéletrajz: **NEV\_CV.*file formátum,*** *ahol a file formátum a file tényleges kiterjesztése (Pl.: doc, docx, pdf stb)*

Az adott állomáshelyre vonatkozó rövid szakmai koncepció legfeljebb 1 oldal terjedelemben: **NEV\_KONCEPCIO.*file formátum***, *ahol a file formátum a file tényleges kiterjesztése (Pl.: doc, docx, pdf stb)*

A felsőfokú iskolai végzettség meglétét igazoló dokumentum másolata: **NEV\_DIPLOMA.*file formátum***, *ahol a file formátum a file tényleges kiterjesztése, lehetőség szerint pdf. Ha több ilyen dokumentummal is rendelkezik, akkor azokat mind egy file-ba szíveskedjen egyesíteni.*

A nyelvtudást igazoló dokumentumok másolata: **NEV\_NYELVVIZSGA.*file formátum***, *ahol a file formátum a file tényleges kiterjesztése, lehetőség szerint pdf. Ha több ilyen dokumentummal is rendelkezik, akkor azokat mind egy file-ba szíveskedjen egyesíteni.*

Kinyomtatott és aláírt Adatlap beolvasva: **NEV\_ALAIRT\_ADATLAP.*file formátum***, *ahol a file formátum a file tényleges kiterjesztése, lehetőség szerint pdf.*

A kitöltött Pályázati Adatlapot és az összes kért dokumentumot egy e-mailben legyenek szívesek elküldeni a [kgapalyazat@mfa.gov.hu](mailto:kgapalyazat@mfa.gov.hu) e-mail címre. Az e- mail tárgya a KGA\_PA\_NEV legyen. Az e- mail törzsében lévő szöveget nem veszi a rendszer figyelembe, csak a mellékleteket menti el, és ezek alapján egységesíti az összes beérkező adatot.

FONTOS! Technikai okokból a beküldendő e-mail nagysága 8MB-nál nem lehet nagyobb, mert a rendszer különben nem tudja fogadni. Ezért kérjük a tisztelt pályázókat, hogy a pdf file-ok készítésénél ne használjanak túl nagy felbontást (150-200dpi már elégséges), hogy a fent említett korlátozást az összes beküldendő dokumentum teljes mérete ne lépje túl.